Arahnofobija

Arahnofobija ir bailes no zirnekļiem un citiem zirnekļveidīgajiem, piemēram, skorpioniem un ērcēm. Vārds "arahnofobija" cēlies no grieķu mitoloģijas tēla Arahnes vārda un vārda fobija.

Cilvēki ar arahnofobiju mēdz justies neērti jebkurā vietā, kur, viņuprāt, varētu atrasties zirnekļi vai kur ir redzamas to klātbūtnes pazīmes, piemēram, tīkli. Arahnofobiem ieraugot zirnekli, var rasties panikas lēkme, kas var izpausties kā kliegšana, raudāšana, apgrūtināta elpošana, svīšana un paātrināta sirdsdarbība. Dažos ārkārtējos gadījumos pat attēls, rotaļlieta vai reālistisks zirnekļa zīmējums var izraisīt spēcīgas bailes.

Arahnofobija var būt pārspīlēta instinktīvas reakcijas forma, kas palīdzēja agrīnajiem cilvēkiem izdzīvot, vai kultūras parādība, kas visbiežāk sastopama galvenokārt Eiropas sabiedrībās.

Arahnofobija skar 3,5 līdz 6,1 procentus pasaules iedzīvotāju.

 Atsauces 

Kategorija:Fobijas